கேள்வி: சொக்கலிங்க பாகவதர் குறித்து விரிவாக சொல்லுங்கள்.
பதில்: கே. ஏ. சொக்கலிங்க பாகவதர் (''Chokkalinga Bhagavathar''; 1907 – 21 சனவரி 2002) ஒரு பழம்பெரும் தமிழ்த் திரைப்பட நடிகர். திலோத்தமா, துகாராம் (1938 திரைப்படம்), வீடு (திரைப்படம்), இந்தியன், சந்தியா ராகம் உட்பட பல படங்களில் நடித்துள்ளார். இவர் இசை நாடக நடிகராகப் பாடியும், நடித்தும் புகழ் பெற்றவர். ரம்பையின் காதல் (1939 திரைப்படம்) படத்தில் நடித்ததற்காகத் தங்கப்பதக்கம் பெற்றவர். அதன் பின், பாலு மகேந்திராவின் வீடு (திரைப்படம்), சந்தியா ராகம் படங்களில் நடித்த பிறகுதான் பரவலாக அறியப்பட்டார். இந்தப் படங்களில் நடித்ததன் மூலம் தேசிய விருதும் பெற்றார்.
கேள்வி: சொக்கலிங்க பாகவதர் - வாழ்க்கைக் குறிப்பு குறித்து விரிவாக சொல்லுங்கள்.
பதில்: சொக்கலிங்க பாகவதர் சிறு வயதிலேயே நன்றாகப் பாடக்கூடியவர். இவரது குரல் இனிமையைக் கேட்டு 1921-ல் காளி என். ரத்தினம் தான் நடித்துக் கொண்டிருந்த 'மதுரை ஒரிஜினல் பாய்ஸ் கம்பெனி'யில் இவரைச் சேர்த்துவிட்டார். 'சத்தியவான் சாவித்திரி' நாடகத்தில் 'காக்க வேணும் ராமா' எனும் பாட்டை பாடினார். அதன் பின்னர் திருப்பாப்புலியூர், பாண்டிச்சேரி போன்ற இடங்களில் நாடகங்களில் நடித்து, இறுதியில் சென்னை வந்து சேர்ந்தார். 1922-இல் 'மதுரை பால மீன ரஞ்சனி சங்கீத சபை'யில் சேர்ந்து நடித்தார். இவருடன் சேர்ந்து நாடகங்களில் நடித்து பின்னர் புகழ் பெற்றவர்களில் எம்.ஜி.ஆர், எம். ஜி. சக்ரபாணி, எம். கே. தியாகராஜ பாகவதர், பி. யு. சின்னப்பா ஆகியோர் குறிப்படத்தக்கவர்கள்.
கேள்வி: சொக்கலிங்க பாகவதர் - விருது பற்றி தகவல் சொல்.
பதில்: இவரது 90 வயதில் தமிழக அரசு கலைமாமணி விருதும், குடியிருக்க வீடும் வழங்கி கௌரவிக்கப்பட்டார்.
கேள்வி: சொக்கலிங்க பாகவதர் - நடித்த திரைப்படங்கள் பற்றி விளக்கவும்.
பதில்: # துகாராம் (1938 திரைப்படம்) (1938) # ரம்பையின் காதல் (1939 திரைப்படம்) (1939) # தானசூர கர்ணா (1940) # வீடு (திரைப்படம்) (1988) # சந்தியா ராகம் (1989) # தையல்காரன் (திரைப்படம்) (1991) # ஜென்டில்மேன் (திரைப்படம்) (1993) # அம்மா பொண்ணு (1993) # சதி லீலாவதி (1995 திரைப்படம்) (1995) # இந்தியன் (1996 திரைப்படம்) (1996) # ராமன் அப்துல்லா (1997) # பெரிய இடத்து மாப்பிள்ளை (1997) # வேலை (திரைப்படம்) (1998) # Branchie (இத்தாலிய திரைப்படம்) (1999)